Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 2. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  31. 03. 2015

Prítomní:  Mgr. Kusý, Ing. Mgr. Baník, Ing. Dubravec, JUDr. Mikulec (odchod 12.00 hod.), Ing. Galamboš, Ing. Gašpierik, Mgr. Pfundtner, Ing. Bielik, Ing. Vítková, Ing. Kollárik, Ing. Haile,  MUDr. Dubček (príchod 10.45 hod.,  odchod  12.05 hod.)

Ospravedlnení: Ing. Winkler, Ing. Böhm, Mgr. Tettinger

Rokovanie  2. zasadnutia Miestnej rady mestskej časti Bratislava-Nové Mesto o  9,00 hod. otvoril  a  viedol  Mgr. Rudolf   Kusý - starosta  mestskej časti. 

Miestna rada zvolila za overovateľa zápisnice a uznesení Ing. Pavla Galamboša (uznesenie č. 02/01).

Miestna rada schválila predložený návrh programu rokovania s pripomienkou: z programu rokovania stiahnuť bod programu rokovania „Návrh na vyradenie majetku EKO-podniku VPS v súvislosti s „Revitalizáciou verejného priestranstva Rešetkova - Osadná“ a do programu rokovania zaradiť bod „Návrh na schválenie prípadu osobitného zreteľa týkajúceho sa prenájmu časti nebytového priestoru pre nájomcu - Tomáš Jurišta, so sídlom Považská č. 42, 831 01 Bratislava, IČO: 40 780 708“ (uznesenie č. 02/02).
  
Miestna  rada prerokovala predložené materiály  v  tomto poradí:

1.	Správa o plnení uznesení Miestnej rady MČ B-NM

	Správu predložil Ing. Mgr. Baník, prednosta MÚ B-NM. Uviedol, že správu o plnení uznesení po formálnej stránke zjednodušil. Z uznesení, ktorých plnenie trvá zaradil do splnených uznesenie č. 2MMR/11 prijaté dňa 24. 06. 2012, týkajúce sa návrhu riešenia súdnych sporov vedených na Okresnom súde Bratislava III so spoločnosťou MIDOR, s.r.o., nakoľko prebieha súdne konanie, ktoré je vytýčené na 27. 05. 2015. V súvislosti s tým odd. právne, podnikateľských činností, evidencie súp. čísiel a správy pozemkov dostalo úlohu informovať prednostu MÚ o všetkých zmenách. Uznesenie č. 28/20 zo dňa 17. 09. 2013, prenájom  časti  pozemkov  pre  Národný  futbalový  štadión,  a. s.,  presunul  do  zrušených 

1

uznesení z dôvodu, že ponuka predložená budúcim nájomcom nebola akceptovaná. Nový návrh výšky nájmu od spoločnosti NFŠ, a.s. nebol predložený. Prednosta MÚ konštatoval, že naďalej trvá plnenie ostatných uznesení, splnené a zrušené boli uznesenia  podľa  predtlače. Po preskúmaní správy o kontrole plnenia uznesení MR MČ B-NM, Ing. Dubravec, poverený vedením Útvaru miestneho kontrolóra MČ B-NM k vyhodnoteným uzneseniam predložil súhlasné stanovisko. 
Miestna rada prijala uznesenie č. 02/03.

2.	Návrh rozpočtu MČ B-NM na roky 2015 - 2017   

Návrh rozpočtu bol prerokovaný vo všetkých stálych komisiách MZ MČ B-NM. Starosta MČ Mgr. Kusý požiadal členov MR, aby predniesli k materiálu svoje pripomienky, návrhy a doplnenia. 

Ing. Galamboš 
-  Poukázal na výrazné zníženie bežných výdavkov o 3.000,00 € na Školak klub, ktoré sú určené hlavne na pokrytie výdavkov na energie, opatrenie bude pre ŠK likvidačné. 
   Mgr. Kusý zodpovedal, že v súvislosti s prebiehajúcou rekonštrukciou na ZŠ Riazanská dôjde k poklesu výdavkov za energie. V prípade potreby sa diferencia môže riešiť rozpočtovým opatrením.
- Územné plány zóny - ak nie je schválený ÚP hl. m. SR Bratislavy, zákon to nepripúšťa.  Mgr. Kusý - konečné riešenie - zaradiť do rozpočtu, MČ môže vykonávať určité prípravné činnosti, aby sa práce mohli spustiť v prípade, ak bude doručené  uznesenie k schváleniu zmien a doplnkov ÚP hl. m. SR Bratislavy.
   Ing. Vítková citovala, že v ÚP hl. m. SR Bratislavy je veta “Pre ostatné územia mesta je možné spracovať ÚP zóny podľa potreby mesta a jednotlivých mestských častí“.
-  Položka 20.000,00 € na zakúpenie automobilu. 
   Mgr. Kusý - ide o zakúpenie osobného automobilu pre potreby miestneho úradu.
-  Rekonštrukcia nadchodu pri Železničnej stanici Predmestie vo výške 50.000,00 €. 
   Mgr. Kusý  - ide o realizáciu nevyhnutnej rekonštrukcie polovice nadchodu a modernizáciu verejného osvetlenia. 
   Ing. Kollárik - obhliadkou bolo zistené, že Železnice SR predložili vypracovaný statický posudok len na novostavbu, chcú strhnúť hornú stavbu nadchodu; zníženie na 50.000,00 € nastalo z dôvodu, že postačí uskutočniť menšie stavebné úpravy, položenie nových povrchových úprav, odstránenie hrdze, vyspravenie schodov, ktoré sú v zlom technickom stave a pod..
   Ing. Mgr. Baník navrhol riešenie postupom - verejným obstaraním zabezpečiť projektanta, ktorý si spracuje statický posudok a celú rekonštrukciu naprojektuje.   
-  Ing. Galamboš žiadal vysvetliť položku 7.000,00 € na PD Školak klubu. 
   Mgr. Kusý - ide o projektovú dokumentáciu na kompletnú rekonštrukciu Školak klubu.  
-  Znížiť položku „Prípravná a projektová dokumentácia vo výške 80.000,00 €“;
Mgr. Kusý - položka sa znižuje na 40.000,00 €, zahŕňa neočakávané výdavky na statické posudky, geometrické plány, práce v súvislosti s plánovanou prípravnou výstavbou, konzultácie a odsúhlasovania s dotknutými subjektmi a orgánmi štátnej správy v rámci územného a stavebného konania, inžiniersko-technickú pomoc, autorský dozor, energetické certifikáty. 
2

-  Oprava a údržba vpustí.
Mgr. Kusý - v rámci cestnej dopravy, výstavby a opravy miestnych komunikácií bude vyfinancovaná oprava a údržba vpustí a sitá na vpuste - v kapitálových výdavkoch 10.000,00 € pre EKO-podnik VPS na kameru na vpuste a 10.000,00 € kapitálový výdavok na rekonštrukciu vpustí pre EKO-podnik VPS, čo je  rozpis pôvodne plánovaných kapitálových výdavkov na vpuste vo výške 20.000,00 €.  

Mgr. Pfundtner
- V  popisnej časti rozpočtu chýba položka PD - rekonštrukcia nadchodu na Tupého ul. vo výške 12.000,00 €.  
Mgr. Kusý  - doplniť do textovej časti uvedenú položku a uviesť text: „Projektová dokumentácia a statické posudky rekonštrukcie nadchodu na Tupého ul.“. Predtým rokovať so Železnicami SR o udelení súhlasu na rekonštrukciu.
Ing. Mgr. Baník doplnil, že nadchod na Tupého ulici bol MČ B-NM zverený v r. 2003 zverovacím protokolom a bol zaradený do evidencie MČ v hodnote 106.000,00 €. 
  
Mgr. Kusý
- Mesto Bratislava potrebuje riešiť mnohé dopravné stavby, veľa projektov je naplánovaných; MČ B-NM sa mieni na ich realizácii podieľať v spolupráci s Magistrátom hl. m. SR Bratislavy a VÚC. Ministerstvo dopravy, výstavby a regionálneho rozvoja SR zo strany MČ  bolo oslovené, ich požiadavka je spracovať projekt a následne vyčísliť výšku finančných prostriedkov na realizáciu a naplnenie cieľov.

Ing. Vítková
- Požiadala vyčleniť finančné prostriedky na projektovú dokumentáciu rekonštrukcie sociálnych zariadení na MŠ Letná;
   Mgr. Kusý - doplniť PD na kompletnú rekonštrukciu MŠ Letná - elektrina, voda, kanalizácia, plyn, vo výške 8.000,00 €; ušetrených 40.000,00 € z „Prípravnej a projektovej dokumentácie“, bude použitých na realizáciu rekonštrukcie MŠ Letná v r. 2016. 

Ing. Bielik
- Navrhol presun finančných prostriedkov na „Moonlight camp“ pre deti zo sociálne slabších rodín.
Mgr. Kusý - pôvodne plánovaná čiastka pre MČ sa zaradí na jednorazové príspevky pre sociálne odkázané deti.
Návrh presunu prostriedkov zabezpečia v súčinnosti Komisia sociálnych vecí a bývania, Komisia pre školstvo a vzdelávanie a Komisia finančná pre správu a nakladanie s majetkom MČ. 

Ing. Gašpierik
- Požiadal predložiť na rokovanie MR návrh rozpočtu MČ i s podrobným popisom. Ďalšie svoje pripomienky k rozpočtu predloží na zasadnutie MZ MČ B-NM.  

V diskusii vystúpili Mgr. Kusý, Ing. Mgr. Baník, RNDr. Ondrová, Ing. Kollárik,  Ing. Galamboš, Ing. Dubravec,  Ing. Vítková, Ing. Gašpierik a JUDr. Mikulec. 

3

Miestna rada odporučila MZ schváliť: 
1.   rozpočet mestskej časti Bratislava-Nové Mesto na rok 2015 takto:
      príjmy bežného rozpočtu			15.638.926,80 €
      výdavky bežného rozpočtu 		15.638.926,80 €
      príjmy kapitálového rozpočtu 	  	  4.195.218,44 €
      výdavky kapitálového rozpočtu 	  	  8.481.119,22 €
      príjmové finančné operácie 		  4.285.900,78 €
      výsledok hospodárenia 		            	    0,00 €
2.   rozpočet tvorby a použitia mimorozpočtových fondov mestskej časti Bratislava-Nové  Mesto  na rok 2015 takto:
      použitie Rezervného fondu 		  2.193.472,71 €
     použitie Fondu rozvoja bývania 		  2.074 428,07 €
3.  programový rozpočet MČ B-NM na r. 2015: vo výške 24.120.046,02 €, zobrať na vedomie rozpočty MČ B-NM na roky 2016 a 2017;  programové rozpočty MČ B-NM na roky 2016 a 2017 a splnomocniť starostu MČ určiť organizáciám a zariadeniam MČ záväzné limity a úlohy rozpočtového hospodárenia a vykonávať  zmeny  rozpočtu a  zmeny  mimorozpočtových fondov rozpočtovými opatreniami do výšky 5% schváleného rozpočtu s pripomienkami.
Miestna rada prijala uznesenie č. 02/04.

3. 	Koncepčný zámer rozvoja, pedagogicko-organizačné  a materiálno  technické zabezpečenie výchovno-vzdelávacieho procesu škôl a školských zariadení v MČ B-NM pre školský rok 2015/2016 

Materiál predložil Mgr. Novák,  ved. odd. školstva. V  zriaďovateľskej  pôsobnosti  MČ B-NM je   pre  budúci  škol. rok  navrhovaných 8  základných škôl s materskou  školou,       13  elokovaných  pracovísk  materských  škôl, 8  školských  klubov  detí, 11  školských   kuchýň a  9  výdajní  stravy.

Starosta MČ otvoril ku koncepčnému zámeru rozvoja škôl diskusiu.  

	Ing. Bielik požiadal o konkretizovanie príspevkov na korčuľovanie, poukázal na rozdielnu výšku jednotlivých dotácií pre školy.
	
Mgr. Novák  zodpovedal, že existujú 2 typy korčuľovania - pre predškolákov a žiakov 1. ročníkov ZŠ. Projekt „korčuľovanie“ za účasti detí z MŠ a 1. ročníkov ZŠ je zameraný na podporu telesnej výchovy, pokračuje na ZŠ Za kasárňou za účasti 52 žiakov s dotáciou MČ 4,50 € na žiaka, 10-mesačný projekt je v celkovej sume 2.340,00 €. MČ sa rozhodla tento projekt rozšíriť i na ZŠ s MŠ Riazanská, zúčastňujú sa ho žiaci 1. ročníkov. Ďalej sa MČ podieľa na financovaní korčuľovania v období 3 mesiacov sumou 40,00 € na žiaka, celkovo 4.560,00 € a sumou 4,50 € na žiaka  (tréner + pohybová príprava), celkovo 1.534,00 €. Okrem, žiakov 1. ročníkov, kde MČ prispieva sumou 20,00 € na žiaka, prispieva aj na predškolákov sumou 10,00 €.
	Ďalej informoval členov MR o zápise detí do materských škôl a zápise detí z materských do základných škôl pre školský rok 2015/2016.

4

Úlohy:
1.  Materiál v spolupráci s RNDr. Ondrovou a  Ing. Vítkovou  do MZ MČ B-NM 14. 4. 2015 zosumarizovať, podrobne rozpísať jednotlivé dotácie MČ pre školy tak, aby v uvedených dotáciách neboli nezrovnalosti. 					Z.: Mgr. Novák

2.  Na rokovanie MZ MČ B-NM dňa 14. 4. 2015 doplniť do materiálu tabuľkové prílohy materských škôl (kapacita, zaradenie detí, počet prihlásených a prijatých detí). 	
Z.: Mgr. Novák	
V diskusii vystúpili Ing. Galamboš, Mgr. Novák a Mgr. Kusý.

Miestna rada odporučila MZ schváliť Koncepčný zámer rozvoja a pedagogicko organizačné a materiálno-technické  zabezpečenie výchovno-vzdelávacieho procesu škôl a školských  zariadení v  mestskej časti Bratislava-Nové Mesto pre školský rok 2015/2016  s pripomienkami.
Miestna rada prijala uznesenie č. 02/05.

4.	Správa o činnosti Oddelenia sociálnych služieb MÚ B-NM a detských jaslí  za rok 2014

Bez úvodného slova.
Spracovateľom materiálu je Ing. Vojtechová, poverená vedením odd. sociálnych služieb. V správe je vyhodnotená činnosť oddelenia v členení: referát opatrovateľskej služby, poskytovanie jednorazových finančných výpomocí, činnosť denných centier - KD, oddelenia sociálnych služieb, posudková činnosť na účely posúdenia odkázanosti fyzickej osoby na sociálnu službu, sociálnoprávna ochrana  detí, sociálna kuratela, ktorá sa vykonáva v súlade so zák. č. 305/2005 Z.z. v znení neskorších predpisov, činnosť detských jaslí a sociálna výdajňa potravín a spotrebného tovaru.

	Miestna rada zobrala na vedomie Správu o činnosti Oddelenia sociálnych služieb Miestneho úradu Bratislava-Nové Mesto a Detských jaslí za rok 2014 bez pripomienok.
Miestna rada prijala uznesenie č. 02/06.

5. 	Správa o stave a vývoji kriminality a verejného poriadku na území MČ B-NM za rok 2014 

Starosta MČ B-NM privítal na zasadnutí MR prizvaných spracovateľov uvedenej správy plk. JUDr. Rudolfa Pischa, riaditeľa Okresného riaditeľstva PZ Bratislava III a pplk. Mgr. Bohuša Pánisa, riaditeľa Odboru poriadkovej polície OR PZ Bratislava III.

Ing. Svetlovský, ved. odd. verejného poriadku uviedol, že správa je zložená z dvoch častí, prvá je dodaná z Okresného riaditeľstva PZ Bratislava III, v ktorej sú vymenované hlavné činnosti, ktoré  PZ riešil v predchádzajúcom období, doplnené štatistickým prehľadom kriminality, dopravnej nehodovosti za minulý rok a v ďalšej časti je stručná informácia za odd. verejného poriadku MÚ B-NM s prehľadom o činnosti inšpektorov VP, podložená faktickými číslami o počtoch zistených porušení VZN MČ B-NM ako aj zistení výskytu vrakov a dlhodobo nepojazdných vozidiel.

5

Plk. JUDr. Pisch konštatoval, že bezpečnostná situácia a všetko čo ju neustále ovplyvňuje v teritóriu MČ B-NM je priaznivá, s porovnaním cca 3 rokov dozadu opätovne neustále zaznamenávajú pokles trestnej činnosti, opatrenia smerujú k tomu, aby eliminovali kriminalitu a zistili páchateľa. Zásadné, čo ovplyvňuje bezpečnostnú situáciu v MČ B-NM sú existujúce kultúrne a športové zariadenia, ich podujatia, akcie,  návštevnosť a  migrácia obyvateľov s tým spojená, ktoré ovplyvňujú  verejný poriadok a trestnú činnosť. Okres Bratislava III je jediný v rámci  celej SR, kde sú husto sústredené športoviská (výstavba nového futbalového štadióna v MČ B-NM) a kultúrne zariadenia. Hlavnú, nosnú činnosť verejného poriadku vykonáva obec, policajný zbor je aj v zmysle zákona na tomto úseku začlenený subsidiárne.  

Ďalej riaditeľ OR PZ BA III informoval, že predložená správa je zameraná na bezpečnostnú situáciu, stav a vývoj kriminality, ochranu VP a na bezpečnosť a plynulosť cestnej premávky. Úsilie vedenia OR PZ je zamerané na prijímanie vhodných opatrení k znižovaniu nárastu trestnej činnosti, zároveň k zvyšovaniu jej objasnenia. Vykonanými opatreniami a výkonom služby policajtov má za cieľ zvyšovať bezpečie a bezpečnosť obyvateľov MČ, ako aj návštevníkov a ostatných občanov. 

Starosta MČ poďakoval predstaviteľom PZ za spoluprácu, výkon činnosti v rámci prevencie a súčinnosť pri vyčistení územia bývalej stanice Filiálka. Nastolil otázku, aké sú možnosti z  pohľadu PZ riešenia problému nadmerného výskytu asociálnych občanov bez domova, čo občania Bratislavy začínajú vnímať ako bezpečnostné riziko. 
Plk. JUDr. Pisch zodpovedal, že Bratislava je spádová oblasť pre takmer všetkých ľudí, ktorí prídu o svoj domov nielen z  Bratislavy, ale celého Slovenska, dokonca i z Maďarska, Rumunska a Českej republiky. Pokiaľ títo ľudia nepáchajú trestnú činnosť, represívne opatrenia PZ prijať nemôže. 
 Pplk. Mgr. Pánis dodal, že v minulosti PZ zaznamenal veľmi dobrú spoluprácu s ubytovňami pre ľudí bez domova a ľudí v tiesni, pričom sa PZ darilo zmapovať ich pohyb a zistiť totožnosť. Problematika je celobratislavská, zložka bezdomovcov medzinárodná, je to negatívum každého väčšieho mesta. Podľa jeho slov ide o problém, ktorý sa pohybuje na hrane a bude potrebné ho dobudúcna riešiť celoplošne legislatívou.      

Mgr. Pfundtner reagovala na celomestské podujatie uskutočnené v dňoch 28. - 29. 03. 2015, ČSOB  Bratislava Marathon 2015, ktoré vygenerovalo množstvo nespokojných občanov a vodičov. Požiadala o upozornenie organizátorov, aby v súvislosti s poriadaním takýchto veľkých podujatí  vopred informovali občanov o akýchkoľvek obmedzeniach pre občanov a motoristov. 
Ďalej požiadala, aké sú možnosti vyznačenia dopravných obmedzení na komunikáciách III. a IV. triedy v súvislosti s parkovaním na úzkych, neprehľadných komunikáciách. Konkrétne ide o Tupého ulicu. 

Plk. JUDr. Pisch  vysvetlil, že akciu ČSOB Bratislava Marathon 2015 zastrešovalo Krajské riaditeľstvo PZ spolu s organizátorom. Okresné riaditeľstvo PZ BA III vo svojej pôsobnosti prerokúva všetky podmienky s každým organizátorom podujatia organizovaného v okrese Bratislava III.  Nastolenú požiadavku predloží Krajskému dopravnému inšpektorátu. 

6

Ing. Kollárik požiadal, aby Krajský dopravný inšpektorát preposlal MČ B-NM zoznam lokalít s najväčšou dopravnou nehodovosťou, polohy a miesta, aby MČ mohla prijať účinné opatrenia na ich zamedzenie. V Mestskom zastupiteľstve hl. m. SR Bratislavy bola MČ B-NM vyhodnotená ako MČ s najväčšou dopravnou nehodovosťou.  

JUDr. Mikulec mal otázku na dopravné obmedzenia na Račianskej ulici pri reštaurácii McDonald´s, či sa situácia zlepšila a či uvedené obmedzenia sú prínosom, nakoľko v opačnom prípade by privítal zmenu a návrat k predchádzajúcemu stavu. 

Ing. Kollárik dodal, že obmedzenie sa realizovalo na návrh Dopravného podniku Bratislava, ktorý v tomto území zaznamenal za 4 mesiace 13 dopravných nehôd. 

Starosta MČ požiadal o riešenie situácie na Odborárskej a Nobelovej ulici, kde sústavne prechádzajú kamióny a v území Mierovej kolónie - Chemická, Olbrachtova ulica, čo sú komunikácie na mnohých miestach bez chodníkov a vodiči tu neustále porušujú obmedzenú 20 km/hod. rýchlosť. 

Plk. JUDr. Pisch  je v kontakte s policajtmi, ktorí sa venujú dopravnej problematike, bude komunikovať s riaditeľom Krajského dopravného inšpektorátu a všetky pripomienky tak ako aj  v predchádzajúcom období predloží kompetentným na riešenie.    
  
	Mgr. Kusý, starosta MČ B-NM  poďakoval plk. JUDr. Pischovi  a pplk. Mgr. Pánisovi za ich účasť na rokovaní MR i  ústretovosť  k  riešeniu problémov  na území  MČ B-NM.

	Miestna rada  odporučila MZ schváliť Správu o stave a vývoji kriminality a verejného poriadku na území mestskej časti Bratislava-Nové Mesto za rok 2014  bez pripomienok.
Miestna rada prijala uznesenie č. 02/07.

6. 	Správa  o  spôsobe  vydávania  a  distribúcie  časopisu  obyvateľov MČ  B-NM  Hlas  Nového Mesta  v roku 2015 a čerpaní finančných prostriedkov v roku 2014

Správu predložila Ing. Škutková, podpredsedníčka redakčnej rady HNM a Mgr. Borčin, tajomník redakčnej rady HNM.
Starosta MČ otvoril diskusiu:

Ing. Gašpierik požiadal konkrétne vyčísliť po ekonomickej stránky zo súhrnných ročných nákladov v r. 2014, sumy 19.360,00 € (spracovanie textov, výber fotografií, koordinácia dodávateľov a celkové redakčné zabezpečenie), koľko finančných prostriedkov bolo vyplatených na autorské honoráre menovite. 
Ďalej kedy a ako bolo realizované verejné obstarávanie na redakčné spracovanie, kde bolo zverejnené, výber dodávateľov, obsah verejného obstarávania redakčného spracovania, zloženie výberovej komisie  a kto bol oslovený.
Otvoril otázku nominácie poslancov MZ do redakčnej rady HNM, či je ešte možné zastúpenie aj ostatných poslancov zvolených za pravicovú koalíciu alebo je už táto téma uzavretá.
7

Ing. Gašpierik vzniesol námietku voči obsahovému zameraniu časopisu Hlas Nového Mesta, podľa jeho názoru nie je zabezpečená pluralita rôznych názorov, objektivita, časopis je zameraný jednostranne. Pripomienka bola nasmerovaná Redakčnej rade HNM, ktorá rieši výber a zaradenie článkov, príspevkov a námetov  do časopisu HNM. 
V diskusii ďalej vystúpili Ing. Mgr. Baník, Mgr. Kusý, Ing. Bielik a Ing. Kollárik. 

Úlohy:
1.  Materiál do MZ MČ B-NM dňa 14. 04. 2015 doplniť o spresnenú informáciu týkajúcu sa konkrétnej výšky vyplatených autorských honorárov - menovite, uviesť finančné čiastky.									Z.: Ing. Škutková

2.   Pripraviť kompletnú informáciu o verejnom obstarávaní redakčného spracovania a doručiť ju do poslaneckej schránky Ing. Gašpierikovi.			Z.: Ing. Škutková

3.  Prerokovať na najbližšom zasadnutí Redakčnej rady HNM pripomienku Ing. Gašpierika k redakčnému spracovaniu časopisu. 				Z.: Redakčná rada HNM

	Miestna rada zobrala na vedomie Správu o spôsobe  vydávania  a  distribúcie  časopisu  obyvateľov MČ B-NM Hlas  Nového Mesta  v roku 2015 a čerpaní finančných prostriedkov v roku 2014 s pripomienkami.
Miestna rada prijala uznesenie č. 02/08.

7. 	Návrh Všeobecne záväzného nariadenia MČ B-NM, ktorým sa  zrušuje VZN MČ B-NM č. 2/1995 o podmienkach vydávania záväzných stanovísk a rozhodnutí pre podnikateľské činnosti v oblasti erotických masážnych salónov a prevádzok s erotickým tovarom v MČ B-NM

	Návrh spracoval JUDr. Olšák, prac. odd. právneho, podnikateľských činností, evidencie súpisných čísiel a správy pozemkov. Bez úvodného slova.
V diskusii vystúpili Ing. Gašpierik, Mgr. Kusý a Ing. Kollárik.

Miestna rada  odporučila MZ zrušiť VZN MČ B-NM č. 2/1995 o podmienkach vydávania záväzných stanovísk a rozhodnutí pre podnikateľské činnosti v oblasti erotických masážnych salónov a prevádzok s erotickým tovarom v MČ B-NM v znení neskorších predpisov bez pripomienok.   
Miestna rada prijala uznesenie č. 02/09.

8. 	Návrh  Všeobecne  záväzného nariadenia MČ B-NM, ktorým sa upravujú podmienky podávania a požívania alkoholických nápojov na verejne prístupných miestach na území MČ B-NM a ktorým sa zrušuje VZN MČ B-NM č. 1/2013 o úprave podmienok podávania a požívania alkoholických nápojov na verejne prístupných miestach na území MČ B-NM 

	Návrh spracoval JUDr. Olšák. Bez úvodného slova.

Miestna rada odporučila MZ schváliť VZN MČ B-NM, ktorým sa upravujú  podmienky podávania a požívania  alkoholických nápojov na verejne prístupných miestach na 
8

území MČ B-NM a zrušiť VZN MČ B-NM č. 1/2013 o  úprave podmienok podávania a požívania alkoholických nápojov na verejne prístupných miestach na území MČ B-NM v znení neskorších predpisov bez pripomienok.    
Miestna rada prijala uznesenie č. 02/10.

9. 	Návrh Všeobecne záväzného nariadenia MČ B-NM o úprave niektorých podmienok verejných športových podujatí na území MČ B-NM, ktorým sa zrušuje VZN MČ B-NM č. 5/2014 o úprave niektorých podmienok verejných športových podujatí na území MČ B-NM

	Návrh spracoval JUDr. Olšák. Bez úvodného slova.

	Miestna rada odporučila MZ schváliť VZN MČ B-NM o úprave niektorých podmienok verejných športových podujatí na území MČ B-NM, ktorým sa zrušuje VZN MČ B-NM č. 5/2014 o úprave niektorých podmienok verejných športových podujatí na území MČ B-NM bez pripomienok.    
Miestna rada prijala uznesenie č. 02/11.

10. 	Návrh na schválenie predaja pozemkov v k. ú. Nové Mesto, reg. „C“ KN parc. č. 12355/8, parc. č. 12355/9, parc. č. 12355/10, pre žiadateľa PhDr. Vahrama Chuguryana, PhD., bytom Cyrilova č. 1, 821 08 Bratislava

Návrh predložila Mgr. Biharyová, prac. odd. právneho, podnikateľských činností, evidencie súpisných čísiel a správy pozemkov.

Žiadateľ PhDr. Chuguryan ako majiteľ nehnuteľnosti, na ktorej má postavenú garáž požiadal MČ o odkúpenie parciel v k.ú. Nové Mesto - parc. č. 12355/8 o výmere 17 m², parc. č. 12355/9 o výmere 16 m². Novovytvorený pozemok parc. č. 12355/10 o výmere 131 m². Svoju žiadosť odôvodnil tým, že na parcele parc.č. 12355/8 je postavená garáž v jeho vlastníctve, parc. č. 12355/9 bezprostredne susedí s parcelou 12355/8 a pôvodne bola na nej tiež postavená garáž, parc. č. 12355/10, ktorá vznikla oddelením podľa GP z pôvodnej parc. č. 12355/1 o výmere 254 m² a slúži ako jediná prístupová cesta k jeho garáži, postavenej na parc. č. 12355/8 o výmere  17 m². Odkúpením citovaných parciel tak vznikne celistvý blok parciel nadväzujúci na susednú parcelu parc. č. 123356, na ktorej má žiadateľ postavený rodinný dom.
Ing. arch. Kocka, hl. architekt MČ B-NM z  hľadiska územného rozvoja nemá k odpredaju parciel námietky.
     	Všeobecná hodnota parciel - parc. č. 12355/8, 12355/9 a 12355/10 bola na základe znaleckého posudku vypracovaného súdnym znalcom Ing. Vinklerom stanovená za cenu 25.381,31 € po zaokrúhlení za cenu 25.400,00 €.

Mgr. Pfundtner požiadala doplniť materiál o odčleňovací geometrický plán, navrhla, aby žiadateľ odkúpil aj zvyšnú časť pozemku (zvyšný cíp). 

9

Ing. Gašpierik  upozornil, že Komisia územného plánovania, urbanizmu a výstavby vo svojom stanovisku neodporučila schváliť predložený materiál, žiada právne oddelenie o doplnenie podkladov, spracovanie ponuky na predaj časti pozemku parc. č. 12355/1 potrebnej pre prístup na pozemok parc. č. 12355/10 pre žiadateľa a Komisia finančná, pre správu a nakladanie s majetkom MČ mala pripomienku k odkúpeniu zvyšnej časti pozemku. 

Ing. arch. Kocka oboznámil členov MR so zámerom a vysvetlil celú situáciu. 
V diskusii vystúpili Mgr. Pfundtner, Ing. Gašpierik, Ing. arch. Kocka, Ing. Mgr. Baník a Mgr. Kusý. 
Úloha:
Materiál prepracovať, rozšíriť rozsah predávaného pozemku v zmysle priloženej grafickej prílohy.							Z.: Mgr. Biharyová

Miestna rada odporučila MZ schváliť predaj pozemkov v k.ú. Nové Mesto, pozemok reg. CKN - parc. č. 12355/8 zast. plochy a nádvoria, o výmere 17 m², zapísaných na LV č. 2382, pozemok reg. CKN - parc. č. 12355/9 zast. plochy a nádvoria, o výmere 16 m², zapísaných na LV č. 2382, novovytvorený pozemok reg. CKN - parc. č. 12355/10 zast. plochy a nádvoria o výmere 131 m², odčlenený od pozemku reg. „C“ parc. č. 12355/1, zast. plochy a nádvoria o výmere 254 m2, zapísanej na základe GP č. 25/2014 zo dňa 28. 03. 2014 pre PhDr. Vahrama Chuguryana, bytom Cyrilova č. 1, 821 08  Bratislava z dôvodu hodného osobitného zreteľa, nakoľko na parc. č. 12355/8 o výmere  17 m² je postavená garáž, v jeho vlastníctve, zap. na LV č. 2382, parc. č. 12355/9 o výmere 16 m², bezprostredne susedí s parcelou 12355/8 a pôvodne bola na nej tiež postavená garáž (výňatok uznesenia). 
Miestna rada odporučila predložiť materiál na rokovanie MZ po rokovaní so žiadateľom o možnosti odkúpenia časti pozemku po líniu stavby a doložení grafickej prílohy.
Miestna rada prijala uznesenie č. 02/12.

11. 	Návrh na predaj pozemku reg. „C“ KN parc. č. 11410  v  k. ú. Nové Mesto manželom Dobrovičovcom

Mgr. Biharyová uviedla, že listom zo dňa 04. 03. 2014 bola z Magistrátu hl. m. SR Bratislavy, odstúpená k priamemu vybaveniu žiadosť MUDr. Marty Dobrovičovej vo veci kúpy pozemku parc. č. 11410 o výmere 275 m². Dôvodom prevodu vlastníckeho práva mala byť skutočnosť, že žiadateľka je výlučnou vlastníčkou stavby rodinného domu so súp. č. 44, zapísaného na LV č. 1314 pre v k. ú. Nové Mesto, ktorý je postavený na záujmovom pozemku, pričom titulom nadobudnutia je dedičstvo po nebohých rodičoch.  Bolo potrebné prešetriť, či žiadateľka je v postavení  priameho zákonného nástupcu v prípade určovacej žaloby. Po preverení týchto skutočností bolo zistené, že MUDr. Dobrovičová by v určovacej žalobe nebola úspešná.
Komisia finančná, pre správu a nakladanie s majetkom MČ vo svojom stanovisku neodporučila materiál schváliť.
Úloha:
Miestna rada neodporučila MZ schváliť predaj pozemku za uvedenú cenu, žiada právne odd. naďalej pokračovať v jednaní so žiadateľmi o výške kúpnej ceny a zároveň MR žiada, aby bola uzavretá nájomná zmluva na prenájom pozemku s požiadavkou vyrubiť nájomné za prenájom pozemku za obdobie posledných 3 rokov.	Z.: Mgr. Biharyová 

10

Miestna rada neodporučila MZ schváliť predaj pozemku reg. „C“ KN parc. č. 11410 - zast. plochy a nádvoria o výmere 275 m2, ktorý je Okresným úradom Bratislava, katastrálnym odborom vedený na LV č. 31 pre k. ú. Nové Mesto pre manželov JUDr. Mariana Dobroviča a MUDr. Martu Dobrovičovú, obaja bytom Sliezska č. 3 v Bratislave, v súlade s ust. § 9a ods. 8 písm. e) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa, za kúpnu cenu vo výške 4.800,00 €.

Miestna rada odporučila uzatvoriť nájomnú zmluvu na pozemok reg. „C“ KN parc. č. 11410 - zast. plochy a nádvoria o výmere 275 m2 a vyrubiť nájomné za prenájom pozemku za obdobie posledných troch rokov, bez pripomienok. 
Miestna rada prijala uznesenie č. 02/13.

12. 	Návrh na zriadenie  vecného bremena in personam v prospech SPP - distribúcia, a.s., so sídlom Mlynské nivy č. 44/b, 825 11 Bratislava

Spracovateľom návrhu bola Mgr. Biharyová. Bez úvodného slova.

Miestna rada odporučila MZ schváliť návrh zriadenia vecného bremena na časti pozemku reg. „C“ KN parc. č. 17090/3, zast. plochy a nádvoria, k. ú. Nové Mesto v rozsahu 24 m2 podľa GP č. 9/2014 zo dňa 02. 09. 2014, autorizačne overenom dňa 02. 09. 2014 Ing. Ivanom Mišíkom, úradne overenom dňa 04. 12. 2014 pod č. 2691/2014 in personam v prospech SPP - distribúcia, a.s., so sídlom Mlynské nivy 44/b, 825 11 Bratislava, IČO: 35 910 739, za jednorazovú odplatu vo výške 730,00 € za podmienky, že zmluva o zriadení vecného bremena bude oprávneným z vecného bremena  podpísaná v lehote 60 dní odo dňa schválenia tohto uznesenia v MZ. V prípade, že zmluva o zriadení vecného bremena nebude oprávneným z vecného bremena v uvedenom termíne podpísaná, toto uznesenie stráca platnosť bez pripomienok. 
Miestna rada prijala uznesenie č. 02/14.

13. 	Návrh na zníženie nájomného za prenájom kancelárie č. 416 a 417 v administratívnej budove nachádzajúcej sa na Hálkovej č. 11 v Bratislave na 4. poschodí pre Centrum včasnej intervencie Bratislava, n.o.

Návrh spracovala Mgr. Moravcová Tomčíková, poverená vedením odd. právneho, podnikateľských činností, evidencie súpisných čísiel a správy pozemkov.  
	Žiadateľ požiadal o zníženie nájomného za prenájom kancelárskych priestorov, kancelárie č. 416 a 417 na sumu 21,00 €/m2 ročne počnúc od 01. 05. 2015 na 2 roky z dôvodu, že je neziskovou organizáciou zameranou na činnosť verejne prospešnú pre obyvateľov MČ B-NM, zahŕňajúcu najmä činnosť zdravotnú, sociálnu a školsko-edukačnú. 
Komisia finančná, pre správu a nakladanie s majetkom MČ vo svojom stanovisku odporučila návrh schváliť bez pripomienok.

Miestna rada odporučila MZ schváliť zníženie mesačného nájomného za prenájom kancelárskych priestorov - kancelárie č. 416 a 417 spolu o výmere 74,08 m2 nachádzajúcich sa  v administratívnej  budove  na  Hálkovej  č. 11 v Bratislave  so  súp. č. 2953 postavenej na 

11

pozemku parcele reg. „C“ KN č. 12738/10 na sumu vo výške 21,00 €/m2 ročne pre neziskovú organizáciu Centrum včasnej intervencie Bratislava, n.o., IČO: 45 744 688, ako prípad hodný osobitného zreteľa podľa ust. § 9a ods. 9 písm. c) zák. č. 138/1991 Zb. o majetku obcí v znení neskorších predpisov z dôvodu, že nájomca Centrum včasnej intervencie Bratislava, n.o. bude vykonávať činnosť verejne prospešnú pre obyvateľov MČ B-NM  bez pripomienok (výňatok z uznesenia).
Miestna rada prijala uznesenie č. 02/15.

14. 	Návrh na pomenovanie novej ulice v k. ú. Vinohrady, v lokalite „Koliba – Vtáčnik“ 

Spracovateľom materiálu bola Mgr. Moravcová Tomčíková. 
Vlastníci pozemkov v lokalite Vtáčnik žiadajú určenie názvu ulice z dôvodu lepšej identifikácie a orientácie. Žiadatelia navrhujú názov ulice ,,Na Vtáčniku“ z dôvodu, že uvedená lokalita sa nachádza na vrchu ,,Vtáčnik“. Prístup do lokality je z ulice Sovia. V súčasnosti obýva celoročne danú lokalitu približne 15 rodín. 
Návrh bol prerokovaný vo všetkých komisiách MZ, ktoré návrh odporučili bez pripomienok.

V diskusii vystúpili Mgr. Kusý a Ing. Kollárik.

Miestna rada odporučila MZ schváliť návrh na pomenovanie novovzniknutej ulice názvom ,,Na Vtáčniku“ v lokalite ,,Koliba - Vtáčnik“, k. ú. Vinohrady a uložila prednostovi Miestneho úradu B-NM predložiť materiál po odsúhlasení na Magistrát hl. m. SR Bratislavy bez pripomienok.
Miestna rada prijala uznesenie č. 02/16.

15. 	Návrh Dodatku č. 1 k Protokolu č. 44/2015

Návrh spracovala Mgr. Biharyová.
Protokolom o  zverení  a  odzverení  majetku a s  ním súvisiacich práv a záväzkov č. 44/2015 MČ B-NM zo dňa 02. 03. 2015 boli ZŠ s MŠ Cádrova 23  zverené do správy nehnuteľnosti tvoriace areál ZŠ s MŠ Cádrova a zároveň bol odzverený pozemok reg. „C“ KN parc. č. č. 6128/60 zast. plochy a nádvoria o výmere 975 m2, na ktorej je situovaná komunikácia III. triedy. V priebehu r. 2014 prebiehali na objekte telocvične stavebné úpravy, zvýšila sa účtovná hodnota objektov v areáli ZŠ s MŠ Cádrova o sumu 89.286,94 €.
 
	Miestna rada odporučila MZ schváliť návrh Dodatku č. 1 k Protokolu o zverení a odzverení majetku a s ním súvisiacich práv a záväzkov  č. 44/2015 MČ B-NM bez pripomienok.
Miestna rada prijala uznesenie č. 02/17.

12

16. 	Návrh na vyradenie majetku EKO-podniku VPS v súvislosti s „Revitalizáciou verejného priestranstva Rešetkova - Osadná“

Miestna rada stiahla z rokovania „Návrh na vyradenie majetku EKO-podniku VPS v súvislosti s „Revitalizáciou verejného priestranstva Rešetkova - Osadná“.
Miestna rada prijala uznesenie č. 02/18.

17. 	Návrh na voľbu členov odborníkov Komisií Miestneho zastupiteľstva MČ B-NM

JUDr. Mikulec, tajomník MR uviedol, že  v súlade s uznesením MZ MČ B-NM č. 01/12.B zo dňa 12. 12. 2014 predložil návrh na schválenie členov odborníkov stálych Komisií MZ MČ B-NM z radov občanov - neposlancov. Návrh bol prerokovaný v komisiách MZ, výber prebehol transparentne, je možné obsadiť ešte 2 – 3 voľné miesta členov odborníkov.

Komisia sociálnych vecí a bývania vo svojom stanovisku uviedla, že za účelom objektívneho posúdenia návrhov členov odborníkov do komisií navrhol predseda komisie materiál stiahnuť, predvolať prihlásených kandidátov a na základe osobného pohovoru vybrať najvhodnejších kandidátov. 

V diskusii vystúpili Ing. Galamboš, Ing. Gašpierik, JUDr. Mikulec, Ing. Vítková a Mgr. Pfundtner.

	Miestna rada odporučila MZ schváliť členov odborníkov komisií MZ MČ B-NM na volebné obdobie 2014-2018 nasledovne:

1. Komisia dopravy, životného prostredia a ochrany verejného poriadku: 
    Ing. Karol Bujaček, Ing. Jakub Mrva, Mgr. Ivan Štefanka, 
2. Komisia finančná, pre správu a nakladanie s majetkom MČ:
    Ing. Adriana Petríková,
3. Komisia územného plánovania, urbanizmu a výstavby:
    Ing. Helena Bánska, CSc.,	Ing. arch. Milan Beláček, Ing. Jana Hodúrová, Ing. Ondrej    Trnovský,
4. Komisia pre školstvo a vzdelávanie:
    PhDr. Zuzana Bačiak Masaryková, PhDr. Igor Hanes, Ing. Silvia Švecová, PhD.,	.
5. Komisia sociálnych vecí a bývania:
    Mgr. Edita Ferenczyová, PhDr. Mgr. Ľuboš Fiam, Branislav Filipovič,
6. Komisia pre kultúru, mládež, šport, voľný čas, informačné systémy a medzinárod.  vzťahy:
    Dagmar Arvayová,	Vladimír Margolien, Miroslav Goldschmied,    
- bez pripomienok. 
Miestna rada prijala uznesenie č. 02/19.  

18. 	Návrh na doplnenie zástupcov zriaďovateľa do školských rád

Návrh spracoval Mgr. Novák, ved. odd. školstva. Materiál obsahuje zoznam navrhovaných zástupcov  zriaďovateľa do školských  rád ZŠ s MŠ v MČ B-NM.
V diskusii vystúpili Ing. Vítková, Ing. Galamboš, Mgr. Kusý a Mgr. Pfundtner.
13

Miestna rada odporučila MZ schváliť doplnenie zástupcov zriaďovateľa do školských rád bez pripomienok.
Miestna rada prijala uznesenie č. 02/20.

19. 	Etický kódex voleného predstaviteľa MČ B-NM

Spracovateľ materiálu Ing. Winkler, zástupca starostu.

Mgr. Kusý uviedol, že zmyslom zavedenia etického kódexu starostu a poslancov je posilnenie transparentného riadenia a  rozhodovania v miestnej samospráve. Materiál bol prepracovaný a upravený, prerokovaný v komisiách MZ MČ B-NM.

Pripomienky členov MR:
Mgr. Pfundtner
- čl. III. bod 2. - vypustiť slová „privilégiá funkcie“;
- čl. III. bod 9. - namiesto „mestskú časť“ použiť skratku „MČ“, ktorá sa uvádza v celom texte; 
- čl. V. bod 5. - vypustiť z textu slovo „by“, nahradiť slová „by ho v porovnaní s inými osobami nedôvodne zvýhodňovali“ slovným spojením „ktoré ho v porovnaní s inými osobami nedôvodne zvýhodňujú“; 
Ing. Gašpierik
- čl. III. bod 4. - zo zátvorky vypustiť slovo „stranícky“;
- čl. III. bod 6. - vypustiť z textu slová „to sa nevzťahuje na dary poskytované zvyčajne pri výkone verejnej funkcie alebo dary poskytované na základe zákona“;
- čl. IV. bod 1. - posledná veta znie: „Osobný záujem zahŕňa akúkoľvek neoprávnenú výhodu pre jeho rodinu, jemu blízke osoby alebo fyzické a právnické osoby, s ktorými má obchodné vzťahy.“;
Ing. Bielik
- čl. V. bod 5. - nahradiť slovo „nedôvodne“, slovom „neoprávnene“. 

Miestna rada odporučila MZ schváliť Etický kódex voleného predstaviteľa MČ B-NM s pripomienkami.
Miestna rada prijala uznesenie č. 02/21.

20. 	Návrh na schválenie prípadu osobitného zreteľa týkajúceho sa prenájmu časti nebytového priestoru pre nájomcu - Tomáš Jurišta, so sídlom Považská č. 42, 831 01 Bratislava, IČO: 40 780 708

	Materiál spracoval Ing. Molnár, riad. EKO-podniku VPS. Bez úvodného slova.

Ing. Gašpierik informoval členov MR o stanovisku Komisie sociálnych vecí a bývania, v ktorom odporučila materiál schváliť s pripomienkami - k bodu II., ods. 1. bod b/ na str. 6, doložiť do materiálu pôvodnú nájomnú zmluvu a doplniť do materiálu informáciu o schvaľovacom procese so stanoviskom právnej skupiny.
     
Miestna rada odporučila MZ schváliť prenájom časti majetku NP č. 0.02 a 0.03, ktoré predstavujú WC o výmere 5,2 m² a šatňu o výmere 12,20 m², spolu o výmere 17,40 m², nachádzajúce  sa  v  objekte  hornej  stanice  lanovej dráhy Bratislava-Kamzík so súp. č. 2827 

14

postavenom na parc. reg. „C“ č. 19614/3 o výmere 601 m², -  zast. plochy a nádvoria. Celý  objekt  je  zapísaný  na  LV  č.  2275. Správu zverenej nehnuteľnosti vykonáva prenajímateľ, EKO-podnik VPS, Halašova 20, 832 90 Bratislava, ktorý bol zriadený postupom podľa zák. č. 377/1990 Zb., pre nájomcu Tomáš Jurišta, so sídlom Považská 42, 831 01 Bratislava, IČO: 40 780 708, na dobu určitú od 01. 05. 2015 do 31. 10. 2020, za nájomné vo výške 23 € bez DPH/m²/rok, ako prípad hodný osobitného zreteľa podľa ust. § 9a ods. 9 písm. c) zák. č. 138/1991 Zb. o majetku obcí v znení neskorších predpisov z dôvodu, že predmetný majetok je dlhodobo  nevyužívaný správcom majetku ani žiadnym iným subjektom, prípadný nájom majetku inej tretej strane z titulu dispozičného riešenia v aktuálnom stave nie je možný a taktiež  správca majetku dlhodobo neeviduje prejav záujmu iných subjektov o nájom uvedeného majetku s pripomienkou, doložiť pôvodnú nájomnú zmluvu (výňatok uznesenia).
Miestna rada prijala uznesenie č. 02/22.

Rôzne:

	Mgr. Pfundtner tlmočila požiadavku obyvateľky z Vidlicovej ulice, ktorá žiada odstránenie nedostatkov po realizácii rozkopávky pri dokončovacích prácach - asfaltovanie, odstránenie jamy a pod.. MČ sa zaviazala problém riešiť v súčinnosti s odd. výstavby a investícií.

	Ing. Mgr. Baník, prednosta MÚ situáciu preverí a následne bude poslankyňu Mgr. Pfundtner  informovať o možnosti riešenia súčasného stavu na komunikácii Vidlicova ulica.

Po prerokovaní materiálov starosta MČ B-NM poďakoval členom miestnej rady za účasť a  ukončil  rokovanie MR.      

Ing. Mgr. Ľubomír Baník 				Mgr. Rudolf   Kusý  
       	   prednosta MÚ B-NM				starosta MČ B-NM  

	
Ing. Pavol Galamboš
overovateľ

Bratislava 08. 04. 2015
Zapísala: Anna Zachová

15